Aldo Parisot

Aldo Simoes Parisot (30. syyskuuta 1918 Natal, Brasilia – 29. joulukuuta 2018 Guilford, Yhdysvallat) oli brasilialaissyntyinen yhdysvaltalainen sellisti.

Parisot syntyi Natalissa ja antoi debyyttikonserttinsa jo 12-vuotiaana. Hän sai lapsena sellonsoiton opetusta isäpuoleltaan Tomazzo Babinilta. Parisot pääsi riolaisen orkesterin pääsellistiksi, mutta aloitti vuonna 1946 opinnot Yale School of Musicissa. 

Parisot'n Yhdysvaltain-debyytti tapahtui hänen ollessaan 26-vuotias Bostonin sinfoniaorkesterin kanssa Tanglewoodissa. Opintonsa päätettyään hän toimi myös soolosellistinä ja esiintyi lukuisien arvostettujen orkesterien kanssa ja kapellimestarien johdolla eri puolilla maailmaa. 

Parisot'lla oli myös ura taidemaalarina. Hän toimi myös Yale School of Musicin professorina.

 Lähteet 

Luokka:Yhdysvaltalaiset sellistit
Luokka:Brasilialaiset sellistit
Luokka:Yli satavuotiaiksi eläneet brasilialaiset
Luokka:Yli satavuotiaiksi eläneet yhdysvaltalaiset
Luokka:Vuonna 1918 syntyneet
Luokka:Vuonna 2018 kuolleet